ཅཱ་ཡུས་ཀོན་འགག་སྒོར་སླེབས་པ་ན་ངའི་འདུག་རོགས་འགྲུལ་བ་འགའ་མར་བབས་པས།ང་རང་ད་གཟོད་རྐུབ་སྟེགས་འགའི་སྟེང་འཕྲེད་དུ་ཉལ་ཏེ་ལུས་ཀྱི་ངལ་དུབ་བསང་ཆེད་གཉིད་དུ་ཡུར་བ་ཡིན།ང་རང་གཉིད་ལས་སད་དུས་ཞོགས་པའི་ཆུ་ཚོད་བདུན་ཡས་མས་ཤིག་ལ་སླེབས་འདུག་པ་དང་།མེ་འཁོར་སེར་ལམ་ལམ་གྱི་ཉི་འོད་ཁྲོད་འགྲུལ་བ་ཉུང་ཤས་ཤིག་དྲུད་དེ་སྔར་བཞིན་ནུབ་ཕྱོགས་སུ་རྒྱུག་བཞིན་འདུགརྒྱང་རིང་གི་ལྷོ་ཕྱོགས་ན་ཁ་བའི་གོས་ཀྱིས་བཀླུབས་པའི་མདོ་ལ་རིང་མོ་དེ་དར་དཀར་གྱི་ཡོལ་བ་འཐེན་པ་བཞིན་དཀར་ཞིང་ལྷུན་ཆགས་སེར་ནུབ་ཕྱོགས་སུ་བརྐྱངས་འདུག